Temeljem članka 6. stavak 1. Zakona o zakupu i kupoprodaji poslovnog prostora ("Narodne novine", broj 125/11, 64/15 i 112/18) i članka 4. Odluke o davanju u zakup poslovnog prostora u vlasništvu Grada Siska ("Službeni glasnik Sisačko-moslavačke županije", broj 6/19), raspisuje se

**JAVNI NATJEČAJ**

**za prikupljanje ponuda za davanje u zakup**

**poslovnog prostora u vlasništvu Grada Siska**

**I**  Predmet natječaja je poslovni prostor u vlasništvu Grada Siska :

|  |  |  |  |  |  |  |  |
| --- | --- | --- | --- | --- | --- | --- | --- |
| **R.br.** | **Adresa** | **Opis i površina poslovnog prostora**  **u m²** | **K.o.** | **K.č.br.** | **Djelatnost** | **Polazna**  **zakupnina kn/m²**  **mjesečno** | **Jamčevina** |
| 1. | Braće  Čulig 2 | POSLOVNI PROSTOR BROJ II - na zapadnom dijelu zgrade desno, koji se sastoji od 2 prodajna prostora,  površine od 21,30 m² i 20,85 m², sanitarnog čvora 3,84 m², ukupne površine 46,00 m² | Sisak Stari | 656/2 | Odvjetničke kancelarije, osiguravajuća društva, predstavništva, promet nekretninama, turističke agencije i slično, banke i financijsko posredovanje, zlatarske, fotografske i frizerske radnje, fotokopiraonice, videoteke, ugostiteljstvo i slastičarstvo, trgovine svih vrsta i ljekarne uključujući i skladišta koja pripadaju prostoru, pošta i telekomunikacije | 30,00 | 1.725,00 |
| Uredski prostori trgovačkih društava, ustanova i obrtnika, zdravstvene ustanove, kemijske čistione i cvjećarne | 20,00 | 1.150,00 |
| Obrazovanje i javna uprava, kulturne i sportske djelatnosti, servisi, te obrtničke djelatnosti koje nisu obuhvaćene točkom 1., 2. i 4. | 18,00 | 1.035,00 |
| Proizvodnja, zanatske djelatnosti: brijači, urari i obućari, te proizvodnja kožne galanterije i staklarstvo | 10,00 | 575,00 |
| 2. | Frankopanska 5 | biffe (sjeverni dio zgrade) s pomoćnim prostorijama, skladište u površini od 67,05 m² | Sisak Stari | 941/2 | Odvjetničke kancelarije, osiguravajuća društva, predstavništva, promet nekretninama, turističke agencije i slično, banke i financijsko posredovanje, zlatarske, fotografske i frizerske radnje, fotokopiraonice, videoteke, ugostiteljstvo i slastičarstvo, trgovine svih vrsta i ljekarne uključujući i skladišta koja pripadaju prostoru, pošta i telekomunikacije | 30,00 | 2.514,37 |
| Uredski prostori trgovačkih društava, ustanova i obrtnika, zdravstvene ustanove, kemijske čistione i cvjećarne | 25,00 | 2.095,31 |
| Obrazovanje i javna uprava, kulturne i sportske djelatnosti, servisi, te obrtničke djelatnosti koje nisu obuhvaćene točkom 1., 2. i 4. | 20,00 | 1.676,25 |
| Proizvodnja, zanatske djelatnosti: brijači, urari i obućari, te proizvodnja kožne galanterije i staklarstvo | 10,00 | 838,13 |
| 3. | Hrastelnica | Prostor u društvenom domu, od ulaza desno, a koji se satoji od prostorije od 43,95 m², prostorije od 15,50 m² i WC-a od 0,72 m², ukupnje površine 59,45 m² | Hrastelnica | 380 | Odvjetničke kancelarije, osiguravajuća društva, predstavništva, promet nekretninama, turističke agencije i slično, banke i financijsko posredovanje, zlatarske, fotografske i frizerske radnje, fotokopiraonice, videoteke, ugostiteljstvo i slastičarstvo, trgovine svih vrsta i ljekarne uključujući i skladišta koja pripadaju prostoru, pošta i telekomunikacije | 20,00 | 1.486,25 |
| 4. | Kratečko 96 | Prostor u zgradi društevnog doma Kratečko, a koji se sastoji od dvije prostorije ukupne površine 41,56 m | Kratečko | 889/2 | Odvjetničke kancelarije, osiguravajuća društva, predstavništva, promet nekretninama, turističke agencije i slično, banke i financijsko posredovanje, zlatarske, fotografske i frizerske radnje, fotokopiraonice, videoteke, ugostiteljstvo i slastičarstvo, trgovine svih vrsta i ljekarne uključujući i skladišta koja pripadaju prostoru, pošta i telekomunikacije | 20,00 | 1.039,00 |
| 5. | Prelošćica | Poslovni prostor u društvenom domu, od glavnog ulaza u dom desno, a sastoji se od jedne prostorije od 44,09 m² | Prelošćica | 1470 | Odvjetničke kancelarije, osiguravajuća društva, predstavništva, promet nekretninama, turističke agencije i slično, banke i financijsko posredovanje, zlatarske, fotografske i frizerske radnje, fotokopiraonice, videoteke, ugostiteljstvo i slastičarstvo, trgovine svih vrsta i ljekarne uključujući i skladišta koja pripadaju prostoru, pošta i telekomunikacije | 20,00 | 1.102,25 |
| 6. | S.S. Kranjčevića 6 | Prostor u dvorištu, zgrada od 45 m² | Sisak Stari | 1290 | Odvjetničke kancelarije, osiguravajuća društva, predstavništva, promet nekretninama, turističke agencije i slično, banke i financijsko posredovanje, zlatarske, fotografske i frizerske radnje, fotokopiraonice, videoteke, ugostiteljstvo i slastičarstvo, trgovine svih vrsta i ljekarne uključujući i skladišta koja pripadaju prostoru, pošta i telekomunikacije | 40,00 | 2.250,00 |
| 7. | Šetalište Vladimira Nazora 12 | Poslovni prostor u suterenu zgrade Doma kulture, od ulaza u suteren desno koji se sastoji od jedne prostorije površine 38,35 m², WC-a za osoblje od 1,54 m² i spremišta od 6,71 m², s pravom korištenja zajedničkog WC-a (muškog, ženskog, invalidskog i zajedničkog predprostora i predvorja), ukupne površine 46,60 m² | Sisak Stari | 1308/1 | Ugostiteljstvo | 40,00 | 2.330,00 |

**II** Pisane prijave za sudjelovanje u natječaju dostavljaju se u zatvorenoj omotnici s naznakom „PRIJAVA ZA NATJEČAJ ZA ZAKUP POSLOVNOG PROSTORA – NE OTVARAJ“, na adresu: **Grad Sisak, Rimska 26, 44000 Sisak.**

Prijava za sudjelovanje u javnom natječaju mora sadržavati:

- ime i prezime ili naziv, adresu prebivališta ili sjedišta te osobni identifikacijski broj ponuditelja,

- oznaku poslovnog prostora (adresu) za koji se dostavlja ponuda,

ponuđeni iznos zakupnine po m² (bez PDV-a),

- vrstu djelatnosti koju bi ponuditelj obavljao u poslovnom prostoru,

- izjavu o prihvaćanju svih uvjeta i pravila natječaja.

Uz ponudu se obavezno prilaže:

- dokaz o uplaćenoj jamčevini,

- presliku osobne iskaznice ukoliko je ponuditelj fizička osoba, odnosno presliku rješenja o upisu u obrtni registar odnosno obrtnicu i presliku osobne iskaznice ili rješenje o upisu u sudski registar ako je ponuditelj pravna osoba,

- potvrdu Porezne uprave o stanju duga,

- dokaz o pravu prvenstva na sklapanje ugovora o zakupu sukladno Zakonu o pravima hrvatskih branitelja iz Domovinskog rata i članova njihovih obitelji, ukoliko se ponuditelj koristi utvrđenim pravom prednosti.

**III** Opći uvjeti natječaja:

Ponude se dostavljaju u zatvorenom omotu preporučenom poštom na adresu: Grad Sisak, Rimska 26, Sisak ili se predaju neposredno u pisarnicu Grada Siska. Rok za dostavu počinje teći 12**.** veljače 2020. godine u 08,00 sati, a ponude moraju biti zaprimljene do 19. veljače 2020. godine u 11,30 sati, bez obzira na način dostave.

Natjecati se mogu pravne i fizičke osobe sukladno Odluci o davanju u zakup poslovnoga prostora u vlasništvu Grada Siska ("Službeni glasnik Sisačko-moslavačke županije", broj 6/19).

Natjecatelji su dužni prije podnošenja ponuda uplatiti jamčevinu na IBAN Grada Siska broj: HR7924070001839100007, koji se vodi kod OTP banke d.d. s pozivom na broj: - za fizičke i pravne osobe HR68 7722 – OIB.

Zakašnjele, neuredne ili na drugi način podnesene ponude suprotno natječajnim uvjetima neće se razmatrati te će se odbaciti zaključkom gradonačelnice.

Na natječaju ne može sudjelovati ponuditelj koji:

- ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup poslovnoga prostora u vlasništvu Grada Siska,

- je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor ili je sklopio ugovor i isti raskinuo prije ugovorenog roka,

- bilo kao obrtnik, vlasnik/suvlasnik trgovačkog društva, trgovačko društvo ima nepodmiren dug prema Gradu po bilo kojoj osnovi,

- nema registriranu djelatnost koja se može obavljati u poslovnom prostoru a temeljem Odluke o polaznoj zakupnini za poslovni prostor u vlasništvu Grada Siska,

- sa Gradom Siskom vodi sudski spor oko ugovora o zakupu.

Prilikom utvrđivanja najpovoljnije ponude, neće se uzeti u obzir ponuda ponuditelja, koji zaključno s danom podnošenja ponude na natječaj ima dospjelo dugovanje prema Gradu Sisku po bilo kojoj osnovi, što će se utvrditi uvidom u službene evidencije upravnog odjela nadležnog za poslove financija i koji ima dugovanje prema državnom proračunu, osim ako je sukladno posebnim propisima odobrena odgoda plaćanja obveza, pod uvjetom da fizička ili pravna osoba pridržava rokova plaćanja.

Poslovni prostor daje se u zakup u viđenom stanju pa je budući zakupnik dužan poslovni prostor urediti odnosno privesti svrsi za obavljanje namjene iz ponude o svom trošku. Zaključenjem ugovora o zakupu ponuditelj preuzima obvezu plaćanja pričuve, eventualnog povećanog iznosa pričuve, te svih režijskih i drugih troškova nastalih korištenjem poslovnog prostora.

Radi zajedničkog zakupa poslovnog prostora ponudu može zajednički podnijeti više natjecatelja s jednom ponudom pod uvjetom da svaki ispunjava uvjete iz natječaja uz plaćanje jedne jamčevine.

Prvenstveno pravo na sklapanje ugovora o zakupu imaju osobe kojima je to pravo i uvjeti ostvarivanja prava utvrđeni člankom 58. Zakona o pravima hrvatskih branitelja iz Domovinskog rata i članova njihovih obitelji, ako sudjeluju i ispunjavaju uvjete iz natječaja te prihvate najviši ponuđeni iznos zakupnine.

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos ponuđene zakupnine po m², bez obzira za koju djelatnost je podnesena.

Odluku o najpovoljnijoj ponudi donosi gradonačelnica, na prijedlog Povjerenstva, a ista se dostavlja ponuditeljima koji su podnijeli ponude za isti poslovni prostor. Protiv odluke gradonačelnice o najpovoljnijoj ponudi može se u roku od 15 dana od primitka iste uputiti prigovor gradonačelnici. Protekom roka za prigovor ili nakon što se o prigovoru odluči s najpovoljnijim ponuditeljem sklapa se ugovor o zakupu poslovnog prostora u roku od 30 dana na razdoblje od 5 (pet) godine, a uplaćena jamčevina se uračunava u iznos zakupnine.

Ukoliko ponuditelj, čija je ponuda prihvaćena kao najpovoljnija odustane od ponude, gubi pravo na povrat jamčevine, a sklapanje ugovora o zakupu ponudit će se sljedećem najpovoljnijem ponuditelju.

Ponuditeljima koji ne uspiju na natječaju vratit će se uplaćena jamčevina u roku 8 dana od dana primitka odluke o prigovoru tj. u roku 8 dana od dana isteka roka za prigovor.

Javno otvaranje ponuda održat će se u zgradi Gradske vijećnice Grada Siska dana 19**.** veljače 2020. godine u 11,00 sati. Natjecatelji imaju pravo biti nazočni otvaranju ponuda osobno ili putem punomoćnika uz punomoć za zastupanje ovjerenu kod javnog bilježnika.

Grad Sisak zadržava pravo neprihvaćanja niti jedne ponude bez snošenja bilo kakve odgovornosti prema ponuditeljima.

Informacije o poslovnom prostoru koji je predmet ovog natječaja (pregled prostora i slično) mogu se dobiti u Upravnom odjelu za upravne, imovinsko pravne i opće poslove Grada Siska na tel. 044/510-162.